"Letsatsi la Badiri.1 Letsatsi la Badiri le tla ketekiwa ka Mosupologo, 01 Motsheganong 2023, mo go tla bong go supiwa tlotlo mo badiring ka seabe se ba nang le sona mo ikonoming le mo setšhabeng jaaka Leano la Tlhabololo la Bosetšhaba le tlhalosa.2 Letsatsi la Badiri le re naya tšhono ya go ipatla re ipatlisise ka tseo badiri ba di fitlheletseng mo dingwageng di le 29 tsa fa e sale re nna le kgololesego mmogo le go nopola dikgwetlho tseo badiri ba santseng ba kopana le tsona mo ikonoming eo e gogang boima.3 Leno gape ke letsatsi leo ka lona rona rotlhe re dirang maikano lekgetlho le lengwe gape go dira sengwe le sengwe se re ka se kgonang go tlholela dimilionemilione tsa badiri ba maAforika Borwa, bao ba latlhegetsweng ke ditiro, ditiro gore ba kgone go tswelela go sola mosola bokgoni jo ba nang le jona gore ba kgone go itlhokomela le go tlhokomela ba malapa a bona.4 Maikano a puso a go tokafatsa maemo mo ditirong le go tlisa tekatekano mo go thapiweng le kwa tirong a iponagatsa mo diphetogong tse dintsi tse di dirilweng mo Molaong wa Dituelelo tsa Dikgobalo le Malwetse a go Itemogelwang one kwa Tirong mmogo le mo Molaong wa Tekatekano mo go Thapeng e mo malobanyaneng e sa tswang go saeniwa gore e ka nna melao ke Moporesitente Ramaphosa."